Obavijest o uvodnoj iskustvenoj radionici iz sistemske obiteljske psihoterapije

Poštovani,
Centar za sistemsku obiteljsku psihoterapiju priprema početak  edukacije nove generacije iz sistemske obiteljske psihoterapije i zadovoljstvo nam je pozvati Vas na uvodnu iskustvenu radionicu u Zagrebu.
Iskustvena radionica će se održati 6.svibnja 2023. godine u trajanju od 10 do 16 sati, na adresi HUB385, Petračićeva 6 u Zagrebu.
Centar za sistemsku obiteljsku psihoterapiju, u suradnji s Asocijacijom sistemskih terapeuta, realizira program edukacije iz sistemske obiteljske psihoterapije po akreditiranom programu, u skladu sa standardima Europskog udruženja za psihoterapiju (European Association for Psychotherapy - EAP) i Europskog udruženja za obiteljsku terapiju (European Family Therapy Association- EFTA Training Institute Chamber).
Iskustvena radionica nudi mogućnost bližeg upoznavanja osnovnih koncepata teorije i metodologije sistemske obiteljske psihoterapije te strukture i načina rada u procesu edukacije. Bez obzira na dosadašnje psihoterapijsko i savjetodavno iskustvo, ukoliko ste zainteresirani i radoznali iskusiti ovaj terapijski pravac, dobrodošli ste u naš zajednički proces. Sudjelovanje u iskustvenoj radionici će se bodovati sukladno pravilnicima o stručnom usavršavanju nadležnih komora i ne obvezuje daljnje uključivanje u edukaciju.
Tim Centra za sistemsku obiteljsku psihoterapiju su Sofija Mastelica Stokuća, Marija Markotić, Kristina Pavuna i Marija Rumenjak.
Cijena iskustvene radionice je 100 eura. (PDV uključen)
Ukoliko ste zainteresirani, molimo Vas da se prijavite do 29. travnja 2023., prijavnim obrascem koji se nalazi na sljedećem linku: ISKUSTVENA RADIONICA
Po zaprimanju Vaše prijave dostaviti ćemo Vam podatke o plaćanju iskustvene radionice.

Više o edukaciji iz sistemske obiteljske psihoterapije možete pronaći na stranicama Centra: CESOP
Molimo Vas da ovu obavijest prenesete i drugim kolegama za koje znate da su zainteresirani.
Za dodatne informacije možete nam se obratiti na ovaj  MAIL.
​ ​
Veselimo se susretu s Vama!
Centar za sistemsku obiteljsku psihoterapiju
